Harusi
Language: Swahili | Genre: Creative_writing

Niliamka asubuhi nikiwa na furaha tele. Niliandaa kiamsha kinywa baadaye
nikaenda bafuni kuoga maji baridi kama barafu. Baadaye nikavalia nguo
zangu zilizometameta na kung'aa kama dhahabu. Nilipomaliza kujiandaa,
nilielekea kwenye chumba cha maankuli na nikanywa chai kwa mikate ya
siagi. Wazazi wangu walikuwa wameondoka tayari. Ilikuwa siku ya
kukumbukwa..

Siku ya harusi ya dadangu iliyongojewa kwa hamu na ghamu hatimaye
ilikuwa imewadia. Nilipofika kanisani, niliwaona wazazi wangu
wakiendelea na kupamba kanisa. Kanisani kulijaa pomoni. Watu wa kila
aina walikuwa tayari wamefika. Kila mmoja alikuwa amevalia nguo nadhifu.
Wanawake walikuwa wajipamba kwa vipodozi za Kila aina. Kila mmoja
alionekana mwenye furaha sufufu.

Punde si punde, gari la bwana harusi liliwadia. Umati wa watu uliwalaki
kwa nyimbo za furaha. Walimwimbia kwa shangwe na nderemo. Wanawake
walilainisha sauti zao nyororo. Bwanaharusi alikuwa mtanashati
kupindukia. Alivalia suti iliyopigwa pasi na kunyooka vizuri. Tabasamu
lake liliwavutia watu wengi. Aliingia kanisa huku akitembea Kwa mwendo
wa polepole.

Baada ya muda mfupi, bibi harusi akafika. Gari lake lilirembeshwa kwa
maua mengi. Watu wote walipaswa kuingia ukumbini. Kila mmoja aliamka
kumpokea bibi harusi. Vazi lake lilikuwa nyeupe pepepe na la kuvutia.
Alivalia na veli lililomfunika uso wake. Alionekana kuwa kama malaika.
Watu walimshangilia na kutupa maua kwenye njia yake. Ukumbini kulijaa
furaha tele. Wanakwaya waliiwaimbia bibi harusi na bwana harusi. Mhubiri
alihubiri kwa muda baadaye wakapokezana maneno yao ya mapenzi. Wakati wa
kuvishana Pete, mwanamke mmoja alijitokeza akiwa mjamzito na mtoto
mmoja, hivyo alipita hadi jukwani, akasimamisha harusi. Kila mmoja
alishangaa. Kimya kilitawala. Bibi harusi akaanza kulia huku machozi
yalitiririka. Bwanaharusi naye alikuwa akitetemeka kama mwenye ameona
jinamizi la mtu. Furaha iliyotanda ikageuka huzuni. Watu waliangaliana
wasijue la kufanya. Kabla ya mhubiri kunena jambo, yule mwanamke akaomba
radhi kisha akasema kwamba kule nyuma hakuweza kusikia lolote Kwa hivyo
akasogea jukwani ili aweze kutazama vizuri.

Tamko hilo liliwakera watu. Wengine walitaka afurushwe kwenye kanisa na
kuadhibiwa. Mamangu alikuwa tayari anatokwa na machozi. Hatukuamini
macho yetu. Baadaye mhubiri alituliza umati na akaendelea na shughuli
hiyo. Baada ya kuwafunganisha ndoa,waliombewa na watu wakaendelea kuimba
kwa furaha. Tulielekea kula vipochopocho vilivyoandaliwa Kwa ufundi
mkuu. Vyakula vilinukia Kwa umbali.harufu hiyo ilifanya tuhisi njaa
zaidi.wakati wa maankuli,watu walipiga picha.

Mimi pamoja na dadangu na wazazi wetu tulipigwa picha pamoja. Dadangu
alikuwa na furaha riboribo.watu wengi walipiga picha na dadangu. Baada
ya picha,keki ilikatwa. Kila mmoja alingangania kula keki. Keki yenyewe
ilipambaa Kwa umaarufu na ustadi mkubwa. Hotuba chache zilitolewa juu ya
maarusi na wazazi wao. Baadaye,Kila mmoja aliondoka kuelekea chumbani
kwake. Harusi hiyo ilikuwa ya kukata na shoka. Kila mmoja alifurahia
kuhudhuria harusi hiyo. Wazazi wangu walikuwa na furaha tele. Maharusi
waliondoka kwa gari la bibi harusi. Ilikuwa siku ya furaha kubwa.